recursal/SuperWikiNEXT-32B huggingface dataset:
**வி. கல்யாணம்** (*V. Kalyanam*, 15 ஆகத்து 1922 – 4 மே 2021) இந்திய விடுதலைப் போராட்ட வீரர் ஆவார். 1920 ஆம் ஆண்டில் பிறந்த இவர் காந்தியின் வாழ்க்கையில் கடைசி சில ஆண்டுகள் அவருடைய நேர்முகச் செயலாளராக இருந்தார். 1942 ஆம் ஆண்டு வெள்ளையனே வெளியேறு இயக்கம் நடந்து கொண்டிருந்தபோது கல்யாணம் சுதந்திரப் போராட்டத்தில் இணைந்தார். இணைந்த நாள் முதல் கடைசியாக காந்தியடிகள் சுட்டுக் கொல்லப்பட்டது வரை இவர் காந்தியடிகளிடம் தொடர்ந்து பணிபுரிந்தார். நாதுராம் கோட்சே காந்தியடிகளை சுட்டபொழுது கல்யாணம் காந்தியடிகளுக்குச் சற்று பின்புறமாகத்தான் நின்று கொண்டிருந்தார். சுடப்பட்டவுடன் காந்தி இறந்து போனார், அவர் இறக்கும்போது ’ஹே ராம்’ என்ற சொற்களை உச்சரிக்கவில்லை என்று வி. கல்யாணம் குறிப்பிட்டது சர்ச்சையானது. ஒரு கூர்மதி கொண்ட பத்திரிக்கையாளரின் ஊகத்திலான செய்தி அது என்றார். நேருவுக்கும் வல்லபாய் பட்டேலுக்கும் காந்தியின் இறப்பைக் குறித்து முதலில் தகவல் கொடுத்தவர் இவரே ஆவார்.

பின்னாளில், கல்யாணம் எட்வினா மவுண்ட்பேட்டனுக்குச் செயலாளராக இலண்டனில் பணிபுரிந்தார். சில ஆண்டுகளுக்குப் பின்னர் இந்தியாவிற்குத் திரும்பிய இவர் இராசகோபாலாச்சாரி மற்றும் செயப்பிரகாசு நாராயணன் ஆகியோருக்காகப் பணிபுரிந்தார்.

காந்தியடிகளின் தியாகத்தை காங்கிரசு கட்சி மறந்து விட்டது என்று கல்யாணம் விமர்சனம் செய்தார். கட்சியில் ஊழல் மலிந்துவிட்டதால் காங்கிரசு கட்சி கலைக்கப்பட வேண்டும் என்று காந்தி விரும்பியதாக இவர் தெரிவித்தார். மேலும், இந்தியாவில் ஊழல் பெருகியதற்கு சவகர்லால் நேருவே பொறுப்பு எனவும் அவர் கூறினார்.

2014 ஆம் ஆண்டில் வி.கல்யாணம் ஆம் ஆத்மி கட்சியில் சேர்ந்தார்.

மறைவு
-----

வி. கல்யாணம் முதுமை காரணமாக 2021 மே 4 அன்று தனது 98-வது அகவையில் சென்னையில் காலமானார்.

மேற்கோள்கள்
-----------

1. ↑  "Mahatma Gandhi's personal secretary V Kalyanam hails Narendra Modi's 'Swachch Bharat'". *The Economic Times*.
2. 1 2  "Gandhi vs Godse debate irrelevant, says Kalyanam". *Deccan Chronicle*.
3. 1 2  "rediff.com: Mahatma Gandhi's secretary V Kalyanam recalls his days with the Father of the Nation".
4. 1 2  "Mahatma Gandhi : Last Day / Last Hours".
5. ↑  கல்யாணம்: ஒரு காந்திய வாழ்வு!, குமரி எஸ். நீலகண்டன், 2021 மே, 9, இந்து தமிழ்
6. ↑  "V Kalyanam, Mahatma Gandhi's ex- personal secretary joins AAP". *www.oneindia.com*.
7. ↑  "Gandhiji's PS Slams Godse Statue Plan". *The New Indian Express*.
8. ↑  Mini Muringatheri. "'Gandhiji would have begun a revolution'". *The Hindu*.
9. ↑
10. ↑  "Mahatma Gandhi's ex-secretary joins AAP". *The Times of India*.
11. ↑  May 4, Yogesh Kabirdoss / TNN / Updated:; 2021; Ist, 21:27. "V Kalyanam, Gandhiji’s last personal secretary, dies in Chennai | Chennai News" (in en). *தி டைம்ஸ் ஆஃப் இந்தியா*. .
| *சக்தி* |
| --- |
|  |
| **இதழாசிரியர்** | தயாநிதி |
| **துறை** | பெண்களுக்கான இதழ் |
| **வெளியீட்டு சுழற்சி** |  |
| **மொழி** | தமிழ் |
| **முதல் இதழ்** | ஓகஸ்ட் 1990 |
| **இறுதி இதழ்** |  |
| **இதழ்கள் தொகை** |  |
| **வெளியீட்டு நிறுவனம்** |  |
| **நாடு** | நோர்வே, ஒஸ்லோ |
| **வலைப்பக்கம்** |  |

**சக்தி** நோர்வேயில் இருந்து வெளிவரும் பெண்களுக்கான தமிழ் இதழ்.

முதல் இதழ்
----------

சக்தியின் முதலாவது இதழ் மைத்திரேயி போன்ற சில பெண்களின் முழு முயற்சியால் நோர்வே, ஒஸ்லோவில் ஓகஸ்ட், 1990 இல் வெளிவந்தது. தொடர்ந்த இதழ்கள் சுகிர்தா, லிட்டா இராசநாயகம் போன்றோரின் பங்களிப்புகளுடன் வெளிவந்து கொண்டிருந்தது. குறிப்பிட்ட காலத்துக்கு மேல் சக்தியைத் தொடர்ந்து வெளியிட முடியாத நிலை அவர்களுக்கு ஏற்பட்டு சக்தியின் வரவு நின்று போக, சக்தியுடன் இணைந்த பணியாற்றிய தயாநிதி அதனைப் பொறுப்பேற்று சக்தியை வெளியிட்டுக் கொண்டிருந்தார். பின்னர் புலம்பெயர்ந்த பெண்கள் பலரின் பங்களிப்புகளுடன் சக்தி தொடர்ந்து வெளிவந்து கொண்டிருக்கிறது.

பணிக்கூற்று
-----------

சக்தி பல புதிய பெண் எழுத்தாளர்களை அறிமுகம் செய்திருக்கிறது. தங்களை எழுத்தாளர்களாக அடையாளப்படுத்துவதற்காகவும், தாம் கூற விரும்புவற்றை கூறுவதற்கான களமாகவும் பல பெண்களுக்கு சக்தி அமைந்திருக்கிறது. ஆண் எழுத்தாளர்களின் கட்டுரைகளும் அவ்வப்போது வெளிவந்திருக்கின்ற போதும் பெண்களின் கட்டுரைகள் போதுமானதாக இருக்கும் பட்சத்தில் ஆண்களின் கட்டுரைகளுக்கு முன்னுரிமை அளிக்கப்பட மாட்டாது எனும் கருத்தை சக்கதியின் ஆசிரியர் குழு கொண்டுள்ளது.

முகப்பட்டை
----------

உள்ளடக்கம்
----------

வெளி இணைப்புகள்
---------------

* சக்தி இதழ்கள் நூலகத்தில்
**புனித ஜோர்ஜ் தேவாலயம்** (*Church of St. George*) என்பது எதியோப்பியாவின் அம்காரா நகரில் உள்ள லலிபெலா எனும் இடத்தில் தனிப்பாறையால் அமைக்கப்பட்ட பதினொரு தேவாலயங்களில் ஒன்று ஆகும். ரோகா அல்லது வார்வார் என முன்னர் அழைக்கப்பட்ட வரலாற்று மற்றும் சமய இடமான இது, எதியோப்பியா மரபுவழித் திருச்சபையால் புனிதர் போன்று பார்க்கப்பட்ட கெப்ரே மெஜ்கல் லலிபெலா அரசருக்குப் பின் தற்போது லலிபெலா என அழைக்கப்படுகிறது.

வரலாறு
------

இத்தேவாலயம் ஒருவித ஒற்றை சுண்ணாம்புக்கல் பாறையைக் கொண்டு செதுக்கப்பட்டுள்ளது. இது 12 அல்லது 13 ஆம் நூற்றாண்டு காலப்பகுதியில் கெப்ரே மெஜ்கல் லலிபெலா அரச பணிப்பின் கீழ் கட்டப்பட்டது. இது லலிபெலாவில் உள்ள பதினொரு தேவாலயங்களில் முக்கியமாக அறியப்பட்டதும் கடைசியாக கட்டப்பட்டதுமாகும். அத்துடன் இது எட்டாவது உலக அதிசயமாகக் கருதப்படுகிறது.

உசாத்துணை
---------

1. ↑  Moriarty, Colm. "St. George's Church, Ethiopia". *Irish Archaeology*. 29 May 2015 அன்று பார்க்கப்பட்டது.
2. ↑  "Lalibela:The Eighth Wonder of the World". Tzu Chi Foundation. 21 ஜனவரி 2013 அன்று மூலம் பரணிடப்பட்டது. 10 November 2006 அன்று பார்க்கப்பட்டது.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Bete Giyorgis***   
என்பதின் ஊடகங்கள் உள்ளன. 

* Fine Art Photos from the Church பரணிடப்பட்டது 2013-05-10 at the வந்தவழி இயந்திரம்
* Gallery of photos of the church's interior and exterior
* Photos of the town and church of Lalibela பரணிடப்பட்டது 2006-09-16 at the வந்தவழி இயந்திரம்
**வி. கனகலிங்கம்** (செப்டம்பர் 28, 1920 - ) **வீ.கே** என்ற பெயரில் இலங்கையில் புகழ் பெற்ற ஓவியர் மற்றும் எழுத்தாளர்.

வாழ்க்கைச் சுருக்கம்
--------------------

கனகலிங்கம் இலங்கையின் யாழ்ப்பாண மாவட்டத்தில், ஆனைக்கோட்டையில் விசுவலிங்கம், பொன்னம்மாள் ஆகியோருக்குப் பிறந்தவர். இவரது பேரன் ஓர் அண்ணாவியார். மாமன் கலைப்புலவர் க. நவரத்தினம். இயல்பாகவே கலை உணர்வு கொண்ட கனகலிங்கம், திருநெல்வேலி முத்துத்தம்பி வித்தியாசாலையில் ஆரம்பக் கல்வியைப் பெற்ற பின்னர் ஓவியக் கலைக்கே தனது வாழ்க்கையை அர்ப்பணித்து விட்டார்.

1942 ஆம் ஆண்டு கொழும்பில் இருந்து வெளிவரும் வீரகேசரி நாளிதழில் அச்சு ஒப்புநோக்குநர் பதவியில் பணியாற்றத் தொடங்கிய கனகலிங்கம் ஆறு மாதங்களில் ஓவியராகப் பணி உயர்வு பெற்றார். பணியாற்றிய காலத்தில் இரண்டு ஆண்டுகள் கொழும்பு கலைக் கல்லூரியில் வாரம் இரண்டு நாட்கள் உயர்தர ஓவியப் படிப்பை முடித்தார். 19 ஆண்டுகள் வீரகேசரியில் பிரதம ஓவியராகப் பணியாற்றினார்.

வீரகேசரி ஆசிரியர் கே. வி. எஸ். வாசின் மகன் மோகன் "கதம்பம்" என்ற மாத இதழை ஆரம்பித்தார். அதனை வீ.கே பொறுப்பேற்று நடத்தினார். 1959 ஆம் ஆண்டில் வீரகேசரி தொழிற்சங்கம் வேலை நிறுத்தத்தில் இறங்கியது. அதனை அடுத்து வீ.கே வீரகேசரியை விட்டு விலகினார். அதன் பின்னர் தினபதி, சிந்தாமணி ஆகிய பத்திரிகைகளில் பணிபுரிந்தார். 1970 இல் இப்பத்திரிகைகள் மூடப்படவே சொந்தமாகத் தொழில் ஆரம்பித்து ஓவியங்கள் வரைந்தார்.

1980 ஆம் ஆண்டில் யாழ்ப்பாணம் சென்ற வீ.கே. அங்கு 1986 ஆம் ஆண்டில் ஆரம்பிக்கப்பட்ட உதயன், சஞ்சீவி ஆகிய பத்திரிகைகளுக்கு ஓவியம் தீட்டினார்.

வீ. கே. கனகு, சித்தார்த்தன், நிலா போன்ற பல புனைபெயர்களில் ஓவியங்கள் வரைந்தார். லிங்கம், திருவாதிரை ஆகிய புனைபெயர்களில் பல சிறுகதைகள், கட்டுரைகள் எழுதினார். தமிழ் இதழ்கள் மட்டுமல்லாமல் சிங்கள இதழ்களுக்கும் ஓவியங்கள் வரைந்தார்.

பட்டங்கள்
---------

* ஓவியமாமணி
* வர்ண வாரிதி
* 1965 திசம்பர் 9 இல் கொழும்பு விவேகானந்த சபையில் புலவர் கருணாலய பாண்டியனார் தலைமையில் நடைபெற்ற அ. பொ. செல்லையா எழுதிய காலத்தின் விதி நூல் வெளியீட்டு விழாவில் *ஓவியமன்னர்* என்ற பட்டம் வழங்கப்பட்டது.

உசாத்துணை
---------

* "ஓவியமாமணி வீகே", பொன்விழாச் சிறப்பு மலர், கொழும்பு, 1990
ராவ் சாகிப் **வி. ஐ. முனுசாமி பிள்ளை** (பி. 1889 - இ. டிசம்பர் 14, 1953) ஒரு தமிழக அரசியல்வாதி. (முனிசாமி பிள்ளை எனவும் சில இடங்களில் இவரது பெயர் குறிப்பிடப்பட்டுள்ளது). இந்திய தேசிய காங்கிரசு கட்சியை சேர்ந்த இவர் 1937-39 காலகட்டத்தில் சென்னை மாகாணத்தின் மாநில அமைச்சரவையில் இடம் பெற்றார்.

வாழ்க்கைக் குறிப்பு
-------------------

1889ல் உதகமண்டலத்தில் ஒரு ஏழை பறையர் குடும்பத்தில் பிறந்த முனுசாமி வறுமையின் காரணமாக படிப்பினை நிறுத்தி விட்டு இளவயதிலேயே எழுத்தர் வேலையில் சேர்ந்தார். பின் 1925ல் சொந்தமாக தொழில் தொடங்கினார். 1926ல் ஆதிதிராவிட மக்களின் பிரதிநிதியாக சென்னை மாகாண சட்டமன்றத்துக்கு நியமிக்கப்பட்டார். 1937-39ல் அமைந்த ராஜாஜி அமைச்சரவையில் விவசாயம் மற்றும் ஊரக வளர்ச்சித் துறை அமைச்சராகப் பணியாற்றினார். 1939ல் இரண்டாம் உலகப் போரில் இந்தியா ஈடுபடுத்தப்பட்டதைக் கண்டித்து இந்தியா முழுவதும் காங்கிரசு அமைச்சரவைகள் பதவி விலகின. இத்துடன் முனுசாமியும் அரசியலில் இருந்து ஓய்வு பெற்றார். பின் 1946ல் மீண்டும் அரசியலில் நுழைந்த அவர் இந்திய அரசியலமைப்பு நிர்ணய மன்றத்தின் உறுபின்னராகத் தேர்ந்தெடுக்கப்பட்டார். 1952 நாடாளுமன்றத் தேர்தலில் காங்கிரசு சார்பில் திண்டிவனம் மக்களவைத் தொகுதியில் போட்டியிட்டு தோல்வியடைந்தார். 1953ல் இவர் மரணமடைந்த போது, தமிழ்நாடு சட்டமன்றத்தில் ஒரு சிறப்பு இரங்கல் தீர்மானம் நிறைவேற்றப்பட்டது.
**வெள்ளி(III) புளோரைடு** (*Silver(III) fluoride*) என்பது AgF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிலைப்புத்தன்மையற்ற இச்சேர்மம் பிரகாசமான சிவப்பு நிறத்தில் எதிர்காந்தப்பண்பு கொண்டதாகவும், வழக்கத்திற்கு மாறாக வெள்ளி +3 என்ற ஆக்சிசனேற்ற நிலையிலும் காணப்படுகிறது. வெள்ளி(III) புளோரைடின் படிகக் கட்டமைப்பு தங்கம்(III) புளோரைடின் கட்டமைப்பை ஒத்தகட்டமைப்பாகும். இது புளோரோ பாலங்களால் சங்கிலிகளாக இணைக்கப்பட்ட செவ்வக AgF4 அலகுகளைக் கொண்ட ஒரு பலபடியாகும்.

தயாரிப்பு
---------

டெட்ராபுளோரோ அர்ஜெண்டேட்டு (III) அயனிகள் உள்ள கரைசலை நீரற்ற ஐதரசன் புளோரைடு மற்றும் போரான் முப்புளோரைடு ஆகியவற்றைச் சேர்த்து சூடுபடுத்தி AgF3 தயாரிக்கப்படுகிறது. விகிதவியல் அளவுகளில் பொட்டாசியம், வெள்ளி நைட்ரேட்டுகளை புளோரின் வாயு நிரப்பப்பட்ட மூடிய அழுத்தக் கொள்கலனில் 400 பாகை செல்சியசு வெப்பநிலையில் இரண்டு முறை 24 மணி நேரத்திற்கு சூடுபடுத்தி பொட்டாசியம் டெட்ராபுளோரோ அர்ஜெண்டேட்டு தயாரிக்கப்படுகிறது. நீரற்ற ஐதரசன் புளோரைடில் கரைக்கப்பட்டால் இது அறைவெப்பநிலையில் தன்னிச்சையாக சிதைவடைந்து ஒரே இரவில் Ag3F8 உருவாகும். கோட்பாடுகளில் விவரிக்கப்பட்டுள்ள உயர்-இணைதிற வெள்ளி சேர்மங்கள் அவற்றின் பல்வேறு வண்ணங்களுக்கு குறிப்பிடத்தக்கவையாக உள்ளன: KAgF4 பிரகாசமான ஆரஞ்சு, AgF3 பிரகாசமான சிவப்பு, AgFAsF6 ஆழ்ந்த நீலம், Ag3F8 ஆழ்ந்த செம்பழுப்பு, Pd(AgF4)2 எலுமிச்சம் பச்சை.

தொடக்ககால வெள்ளி(III) புளோரைடு தயாரிப்புகள் மிகவும் தீவிர வினைகள் கொண்டவையாகும். கிரிப்டான் இருபுளோரைடை புளோரினேற்றும் முகவராகப் பயன்படுத்துவதுடன் அம்முறைகள் சம்பந்தப்பட்டிருந்தன. கலப்பு இணைதிற Ag3F8 உற்பத்திக்கும் அவை வழிவகுத்தன. இதில் வெள்ளி(II) டெட்ராபுளோரோ அர்ஜெண்டேட்டு(III);Ag2F5 போன்றவை கலந்திருப்பதாக கருதப்பட்டது. AgF3 உடன் AgFAsF6 சேர்த்து வினைப்படுத்தி (AgF)+AgF4− உருவாக்கப்பட்டது.

மேற்கோள்கள்
-----------

1. ↑  Zemva, Boris; Lutar, Karel; Jesih, Adolf; Casteel, William J.; Wilkinson, Angus P.; Cox, David E.; von Dreele, Robert B.; Borrmann, Horst *et al*. (1991). "Silver Trifluoride: Preparation, Crystal Structure, Some Properties, and Comparison with AuF3". *J Am Chem Soc* **113** (11): 4192–4198. doi:10.1021/ja00011a021.
2. ↑  Casteel, William (September 1992). *The Synthesis and Structural Characterization of Novel Transition Metal Fluorides* (PhD).

| * பா
* உ
* தொ
வெள்ளி சேர்மங்கள் |
| --- |
| வெள்ளி (0,I) | 
* Ag2F

 |
| வெள்ளி (I) | 
* KAg(CN)2
* AgBF4
* AgBr
* AgBrO3
* AgCN
* AgOCN
* Ag2Cr2O7
* AgCNO
* AgCl
* AgClO
* AgClO2
* AgClO3
* AgClO4
* AgF
* AgI
* AgIO3
* AgMnO4
* AgNO2
* AgNO3
* AgN3
* Ag3N
* AgReO4
* AgSCN
* AgC2H3O2
* CH3CH(OH)COOAg
* Ag2WO4
* AgC22H43O2
* AgC4H3N2NSO2C6H4NH2
* AgCF3SO3
* AgPF6
* Ag2CO3
* Ag2C2
* Ag2C2O4
* Ag2CrO4
* Ag2MoO4
* Ag2O
* Ag2S
* Ag2SO3
* Ag2S2O3
* Ag2SO4
* AgHSO4
* Ag2Se
* Ag2SeO3
* Ag2Te
* Ag3AsO4
* Ag3PO4
* C18H36AgO2
* AgC11H23COO
* KAg(CN)2
* RbAg4I5
* Ag(NH3)2NO3

 |
| வெள்ளி (II) | 
* AgF2

 |
| வெள்ளி (III) | 
* Ag2O3
* AgF3
* Ag2S3

 |
| வெள்ளி (I,III) | 
* Ag4O4

 |
**இராஜேஸ்கண்ணன்** ஈழத்து எழுத்தாளர் மற்றும் கவிஞர்.

வாழ்க்கை வரலாறு
---------------

இராஜேஸ்கண்ணன் வதிரியைப் பிறப்பிடமாகக் கொண்டவர். 'சாத்வீக பிரஸ்தம்' இமையாணன் கிழக்கு உடுப்பிட்டியை தற்போதைய முகவரியாகக் கொண்டவர். கவிதை, சிறுகதை, விமர்சனம், சமூகவியல், ஆகியவற்றில் ஈடுபாடு கொண்டவர்.

ஈழத்தில் வெளிவரும் மல்லிகை, ஞானம், ஜீவநதி, தினக்குரல், சுடர் ஒளி, இடி மற்றும் தமிழகச் சஞ்சிகையான தாமரை ஆகியவற்றில் இவரது படைப்புக்கள் வெளியாகியுள்ளன.

தற்போது யாழ்ப்பாணப் பல்கலைக்கழகத்தில் சமூகவியற்றுறை விரிவுரையாளராக உள்ளார்

கல்வி
-----

பாடசாலைக் கல்வியை யா/கரவெட்டி தேவரையாளி இந்துக் கல்லூரியில் பெற்றுக் கொண்டார். யாழ்ப்பாணப் பல்கலைக்கழகத்தில் சமூகவியற்றுறையில் சிறப்புக் கலைமாணிப் பட்டத்தையும் கல்வியில் டிப்ளோமாவையும் பெற்றுக் கொண்டார்.

வெளிவந்த நூல்கள்
----------------

* **முதுசொமாக** - சிறுகதைத் தொகுதி 2002
* **போர்வைக்குள் வாழ்வு** - கவிதைத் தொகுதி 2008
* **தொலையும் பொக்கிஷங்கள்** - சிறுகதைத் தொகுதி 2009 வெளியீடு மீரா பதிப்பகம்

இலக்கியத்துறையில் பெற்ற பரிசுகள்
--------------------------------

* அல்வையூர் கவிஞர் மு. செல்லையா ஞாபகார்த்த பரிசு-2008 சங்காரதரிசனம் சிறுகதைக்காக
* செம்பியன் செல்வன் ஞாபகார்த்த பரிசு 2007 குதறப்படும் இரவுகள் சிறுகதைக்காக
* அமரர் கலாபூஷணம் புலோலியூர் க.சதாசிவம் ஞாபகார்த்த பரிசு-2008 துகிலுரிப்பு சிறுகதைக்காக

வெளி இணைப்புகள்
---------------

* சங்கடப்படலை -இராஜேஸ்கண்ணனின் வலைப்பதிவு
கட்டிடம் in கெய்ரோ, எகிப்துவார்ப்புரு:SHORTDESC:கட்டிடம் in கெய்ரோ, எகிப்து
**அப்தீன் அரண்மனை** (Abdeen Palace) என்பது கெய்ரோவில் அமைந்துள்ள ஒரு வரலாற்று அரண்மனையாகும். மேலும், இது எகிப்தின் குடியரசுத்தலைவரின் அலுவலகக் குடியிருப்புகள் மற்றும் முக்கிய பணியிடங்களில் ஒன்றாகும்.

கண்ணோட்டம்
----------

சுல்தான் முகமது அலி ஆட்சியின் ஆரம்ப காலத்தில் அல்பேனிய தளபதியும் எகிப்தின் அரசியல்வாதியுமான, அப்தீன் பே என்பவரின் மரணத்திற்குப் பிறகு, அவரின் பெயரிடப்பட்ட அப்தீன் அரண்மனை கெய்ரோவில் அவர் வசிக்கும் இடத்தில் கட்டப்பட்டது. அதன் அலங்காரங்கள், ஓவியங்கள், தூய தங்கத்தால் அலங்கரிக்கப்பட்டு வைக்கப்பட்டிருந்த ஏராளமான கடிகாரங்கள் ஆகியவற்றின் அடிப்படையில் உலகின் மிக அருமையான அரண்மனைகளில் ஒன்றாக இது கருதப்படுகிறது. கெய்ரோவின் கோட்டைக்கு பதிலாக ( இடைக்காலம் முதல் எகிப்திய அரசாங்கத்தின் மையமாக இருந்த) எகிப்தின் உத்தியோகபூர்வ அரசாங்க தலைமையகமாக இசுமாயில் பாஷாவின் ஆட்சியின் கீழ் கட்டப்பட்ட இந்த அரண்மனை பல உத்தியோகபூர்வ நிகழ்வுகள் மற்றும் விழாக்களுக்கும் பயன்படுத்தப்பட்டது.

இதன் கட்டுமானம் 1863 இல் தொடங்கி 10 ஆண்டுகள் தொடர்ந்தது. மேலும், அரண்மனை அதிகாரப்பூர்வமாக 1874 இல் திறக்கப்பட்டது. 24 பெடான்கள் பரப்பளவில் அமைக்கப்பட்ட இந்த அரண்மனையை பிரெஞ்சு கட்டடக் கலைஞர் லியோன் ரூசோவும் ஏராளமான எகிப்திய, இத்தாலிய, பிரெஞ்சு மற்றும் ஐரோப்பிய வடிமைப்பாளர்களும் வடிவமைத்தனர். இருப்பினும், அரண்மனையின் தோட்டம் 1921 ஆம் ஆண்டில் சுல்தான் முதலாம் புவாத்தால் 20 பெடான்கள் பரப்பளவில் சேர்க்கப்பட்டது. அரண்மனையை நிர்மாணிப்பதற்கான செலவு 700,000 எகிப்திய பவுண்டுகளை எட்டியது. கூடுதலாக 2 மில்லியன் எகிப்திய பவுண்டுகள் அதன் அலங்காரத்திற்காக செலவு செய்யப்பட்டது. நான்கு அரண்மனைகளுக்கு இடையில், புவாது மன்னன் ஒரு பாரிசிய தளவாடங்கள் உற்பத்தி நிறுவனமான *லிங்கே &amp; சீ* உடன் 18 மில்லியனுக்கும் அதிகமான பிரெஞ்சு பிராங்குகளை செலவிட்டார்.  அரண்மனையின் மாற்றம், பாதுகாத்தல் மற்றும் பராமரிப்பு ஆகியவற்றிற்காக தொடர்ச்சியான ஆட்சியாளர்களால் அதிக பணம் செலவிடப்பட்டது. அரண்மனையில் 500 அறைத்தொகுதிகள் உள்ளன.

அருங்காட்சியகம்
---------------

அரண்மனை இன்று ஒரு அருங்காட்சியகமாக இருக்கிறது. இது பழைய கெய்ரோ மாவட்டமான அப்தினில் அமைந்துள்ளது. மேல் மாடிகள் (அரச குடும்பத்தின் முன்னாள் வசிப்பிடங்கள்) வெளிநாட்டு பிரமுகர்களை பார்வையிட ஒதுக்கப்பட்டுள்ளன. கீழ் தளங்களில் வெள்ளி அருங்காட்சியகம், ஆயுத அருங்காட்சியகம், அரச குடும்ப அருங்காட்சியகம், அதிபரின் பரிசுகளுக்கான அருங்காட்சியகம் உள்ளன. ஒரு புதிய அருங்காட்சியகம், வரலாற்று ஆவண அருங்காட்சியகம் ஆகியவை 2005 சனவரியில் திறக்கப்பட்டது. மற்ற ஆவணங்களுக்கிடையில், முகம்மது அலியும் அவரது குடும்பத்தினரின் ஆட்சியை நிறுவிய உதுமானியப் பேரரசின் அல்லது ஆணையும், குறுகிய கால தென் அமெரிக்க இராச்சியமான அரக்கானியா மற்றும் படகோனியாவின் கிரீடத்திற்கான சான்றிதழும் இதில் உள்ளன.

மேலும் காண்க
------------

* 1942 ஆம் ஆண்டு அப்தீன் அரண்மனை சம்பவம்

குறிப்புகள்
-----------

1. ↑  Christopher Payne, ‘François Linke 1855-1946, The Belle Époque of French Furniture’, Antique Collector’s Club 2003, p.269

வெளி இணைப்புகள்
---------------

விக்கிமீடியா பொதுவகத்தில்,  
 ***அப்தீன் அரண்மனை***   
என்பதின் ஊடகங்கள் உள்ளன. 

* Egypt's Royal Archives: 1922-52\* பரணிடப்பட்டது 2011-02-05 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி
* Israel
* United States

 |
உட்புற அல்லது வெளிபுற தூண்டுதலை (எ.கா. ஒளி அலைகளைக் கண்டறிதல், ஒலி அலைகளைக் கண்டறிதல்) உடல் கண்டறிதலை புலன் உணா்வு என்கின்றோம். புலன்காட்சியை பயன்படுத்தி மூளை புலன்களை (எ.கா. ஒரு நாற்காலியைப் பார்ப்பது, கிட்டாரில் இசை கேட்பது) இயக்குகின்றது.

புலன்உணர்வு மூன்று படிகளை உள்ளடக்குகிறது:

1. புலன்உணர்வுசார் வாங்கிகள் தூண்டுதலைக் கண்டறிகின்றன.
2. மூளையின் தூண்டுதலால் புலன்உணர்ச்சித் தூண்டல்கள் மின் தூண்டுதல்களாக (செயல்திறன் சாத்தியங்கள்) மாற்றப்படுகின்றன.
3. மின் தூண்டுதல்கள் மூளையின் குறிப்பிட்ட பகுதிகளுக்கு நரம்பியல் பாதைகள் வழியாக நகர்கின்றன, இதில் தூண்டுதல்கள் பயனுள்ள தகவல்களாக ( புலன்காட்சி) குறிக்கப்படுகின்றன. உதாரணமாக, ஒரு மென்மையான இறகு, தோலில் பட்டால்  உணர்ச்சிகளை அறியும் உறுப்பு தோல் தொட்டது என்பதை பதிவு செய்து, அந்த உணர்வு தகவல் பின்னர் கடத்தல் என்று ஒரு செயல்முறை மூலம் நரம்பிற்கு செல்கின்றது. அடுத்து, நரம்பியல் தகவல் மூளையின் சரியான பகுதியாக நரம்பியல் பாதைகள் வழியாக செல்கிறது, உணர்வுகள் ஒரு இறகு தொடுட்டது என உணரப்படுகின்றன .

குழந்தைகள் ஐந்து அடிப்படை உணர்ச்சிகள் வழியாக கற்றுக்கொள்கிறார்கள்: அதாவது பார்வை, கேட்டல், சுவைத்தல் , நுகா்தல்  மற்றும் தொடுதல். இருப்பினும், செவி முன்றில் உணர்வு, தசை இயக்க உணர்வு, தாகத்தின் உணர்வு, பசியின் உணர்வுகள் மற்றும் ஒரு சில பெயர்களைக் கொண்ட வெற்று உணர்வுகள் உள்ளிட்ட பல உணர்ச்சிகள் உள்ளன.

புலன்உணர்வு இழப்பு
------------------

பல விதமான புலன்உணர்ச்சி இழப்பு ஏற்பட்ட காரணம், உணர்ச்சியில் செயலிழப்பு  ஏற்படுவதால், இது செயல்திறன் ஏற்பிகள், நரம்பு சேதம், அல்லது பெருமூளை பாதிப்பு. தூண்டல்களுக்கு பொருள் காண இயலாதநிலையால் ஏற்படுகின்றது. நோயாளிகளுக்கு உணர்ச்சி இழப்பு ஏற்படும் சூழ்நிலைகளும் உள்ளன. ஆனால் சோதனை ஆதாரங்கள் அடிப்படையில் உணர்தல் அடிப்படையில் இது ஏற்படுகின்றது என காட்டுகிறது.

குறிப்புகள்
-----------
**ஜெஃப்ரி ச.ஹால்** (பிறப்பு 3 மே 1945) ஒரு அமெரிக்க மரபியலர் மற்றும் உயரியலாளர். இவர் பிரான்டிஸ் பல்கலைகழகத்தில் எமிரிட்ஸ் பேராசிரியராக உள்ளார்  மற்றும் தற்போது கேம்பிரிட்ச் வசிக்கிறார். ஹால் ஈக்களில் உண்டாகும் காதலூட்டம் மற்றும் நடத்தை ஏற்படும் சீரான மாற்றம் குறித்த நரம்பியல் கூறு பற்றிய ஆய்வுகளை செய்வதற்கு தனது பெரும்பான்மையான நேரத்தை கழித்தார். அவருடைய நரம்பியல் மற்றும் டிராஸாபிலா நடத்தையில் ஏற்படும் மாற்றங்கள் குறித்த ஆய்வுகள் மூலம் அவர் ஒரு முக்கிய் உயிரியல் சம்பந்தமான நிகழ்வை கண்டுபிடித்தார். இந்த ஆய்வுகள் மூலம் உயிரியல் கடிகாரங்கள் மற்றும் நரம்பு மண்டலத்தில் பாலியல் வேறுபாடு அடித்தளங்கள் மீது அத்தியாவசிய வழிமுறைகளை ஏற்படுத்த உதவியது. உயிரியல் துறையில் அவரது புரட்சிகர வேலைக்காக அறிவியல் தேசிய கழகத்திற்காக தேர்ந்தெடுக்கப்பட்டார். **மைக்கேல் W. யங்** மற்றும் **மைக்கேல் ரோபாஸ்** உடன் இனைந்து ஹால் **2017 ஆம் ஆண்டிற்கான மருத்துவம் மற்றும் உடலியக்கியல்கான நோபல் பரிசு** பெற்றார்.

வாழ்க்கை
--------

### ஆரம்பகால வாழ்க்கை மற்றும் கல்வி

ஜெஃப்ரி ஹால் நியூயார்க் புரூக்லினில் பிறந்தார், வாஷிங்டன் டி.சி. புறநகர் பகுதியில் வளர்ந்தார், அவரது தந்தை அமெரிக்க செனட் செய்திகளை சேகரிக்கும் அசோசியேட்டட் பிரஸ் பத்திரிகைக்கு நிருபராக பணியாற்றினார், ஹாலின் தந்தை, ஜோசப் W. ஹால், சமீபத்திய நிகழ்வுகள் தெறிந்துகொள்ள ஹாலை தினசரி பத்திரிக்கைகளை படிப்பதற்கு ஊக்கம் கொடுத்தார். ஒரு நல்ல உயர்நிலைப் பள்ளி மாணவராக ஹால் இருந்தார். எதிர்காலத்தில் மருத்துவத் துறையில் தொடர திட்டமிட்டார். ஹால் 1963 ஆம் ஆண்டில் அஹெர்ஸ்ட் கல்லூரியில் ஒரு இளங்கலைப் பட்டத்தைத் தொடர்ந்தார். ஆயினும், ஒரு இளங்கலை மாணவராக இருந்த காலத்தில், இயல்பாகவே அவருக்கு உயிரியலில் ஆர்வம் இருப்பதை உணர்ந்து கொண்டார்.

### ஆரம்பகால கல்விப் பணி

ஹால் 1967 ஆம் ஆண்டில் பட்டப்படிப்பு பள்ளியில் லாரன்ஸ் சேண்ட்லரின் ஆய்வகத்தில் பணிபுரியத் தொடங்கினார். திராஸோபிலாவில் வயது சார்ந்த சார்பு மரபியல் மாற்றங்களை ஆய்வு செய்ய ஹால் சேண்ட்லருடன் பணிபுரிந்தார், இவர்களின் ஆய்வு குரோமோசோமின் நடத்தையில் மரபணு கட்டுப்பாட்டை மையப்படுத்தி இருந்தது. பின்னாளில் கலிபோர்னியா தொழில்நுட்ப நிறுவனத்தில்  சீமோர் பென்சரிடம் மரபியலில் முனைவர் பட்டத்திற்குப் பிந்தய ஆராய்ச்சிப் பணி மேற்கோள்ள ஹாலை ஹெர்சல் ரோமன் ஊக்கப் படுத்தினார்.

மேற்கோள்கள்
-----------

1. ↑  "American Men and Women of Science: The physical and biological sciences". Bowker. October 2, 1989. October 2, 2017 அன்று பார்க்கப்பட்டது – Google Books வழியாக.
2. ↑  Jeff Hall – Brandeis Faculty Guide
3. 1 2 3  Nuzzo, Regina (November 15, 2005). "Profile of Jeffrey C. Hall". *PNAS* **102**: 16547–16549. doi:10.1073/pnas.0508533102. பப்மெட்:16275901. பப்மெட் சென்ட்ரல்:1283854. .
4. ↑  Cha, Arlene Eujung (October 2, 2017). "Nobel in physiology, medicine awarded to three Americans for discovery of ‘clock genes’". *Washington Post*. .
5. ↑  "The 2017 Nobel Prize in Physiology or Medicine – Press Release". The Nobel Foundation. October 2, 2017. October 2, 2017 அன்று பார்க்கப்பட்டது.
6. ↑  Hall, Jeffrey C. (September 16, 2009). "The Stand of the U.S. Army at Gettysburg". Indiana University Press. October 2, 2017 அன்று பார்க்கப்பட்டது – Google Books வழியாக.
**புலமைத்துவ வரலாறு** (Intellectual history) என்பது, எண்ணங்கள், சிந்தனையாளர்கள் பற்றிய வரலாறு ஆகும். எண்ணங்களை உருவாக்கி அவற்றைப்பற்றிக் கலந்துரையாடி, எழுதி, அல்லது வேறு விதங்களின் அவற்றோடு தொடர்புள்ள மக்களின் அறிவை விலக்கிவிட்டு இவ்வரலாற்றைக் கருத்தில் எடுக்க முடியாது. வரலாற்றாளர்களால் பயிலப்படும் புலமைத்துவ வரலாறு மெய்யியலாளர் பயிலும் மெய்யியல் வரலாற்றுக்கு இணையானது என்பதுடன், எண்ணங்களின் வரலாற்றுக்கு நெருக்கமானது. இதன் மையப்பொருள் என்னவெனில், எண்ணங்கள், அதை உருவாக்குபவர்களும், பயன்படுத்துபவர்களுமான மக்களிடம் இருந்து விலகித் தனியாக வளர்ச்சியடைவதில்லை என்பதுடன், எண்ணங்களைத் தனியாக அல்லாது, அவற்றை உருவாக்கும் பண்பாடு, வாழ்க்கை, வரலாறு ஆகியவற்றின் சூழலிலேயே ஆய்வு செய்யவேண்டும் என்பதுமாகும்.

புலமைத்துவ வரலாறு, கடந்தகால எண்ணங்களை அவற்றில் சூழலில் வைத்து ஆராய்வதன் மூலம் புரிந்துகொள்வதை நோக்கமாகக் கொண்டுள்ளது. இங்கே "சூழல்" என்பது அரசியல், பண்பாட்டு, புலமைத்துவ, சமூகச் சூழல்களைக் குறிக்கலாம். ஒருவர் ஒரு உரையைக் காலவரிடைச் சூழலிலோ அல்லது சமகாலப் புலமைத்துவ நேரச் சூழலிலோ வாசிக்க முடியும். இவ்விரு வகையான சூழ்நிலையாக்கமும் புலமைத்துவ வரலாற்றாளர்களால் கைக்கொள்ளப்படுவதே. அதேவேளை ஒன்றிலிருந்து மற்றது வேறாக நிற்பனவும் அல்ல. பொதுவாக, புலமைத்துவ வரலாற்றாளர்கள் கடந்த காலத்தின் கருத்துருக்களையும், உரைகளையும் பலதரப்பட்ட சூழல்களில் வைத்துப் பார்க்க முயல்கிறார்கள்.

புலமைத்துவ வரலாறு என்பது புலமையாளர்களின் வரலாறு அல்ல. இது எழுத்துக்களில் வெளிப்படுத்தப்படும் எண்ணங்களை ஆய்வு செய்வதால், காட்சிச் சான்றுகளையும் சொற்களல்லாத சான்றுகளையும் பயன்படுத்துகின்ற பிற பண்பாட்டு வரலாறுகளில் இருந்து வேறுபடுகின்றது. கடந்த காலத்துக்குரிய எந்தவொரு எழுத்துமூலமான தடயமும் புலமைத்துவ வரலாற்றுக்கான பொருளாக இருக்கலாம். "புலமையாளன்" என்னும் கருத்துரு மிகவும் அண்மைக் காலத்தைச் சேர்ந்தது. இது சிந்தனையோடு தொழில்முறையில் தொடர்புடைய ஒருவரைக் குறிக்கிறது. ஆனால், தனது சிந்தனைகளை வெளிப்படுத்துவதற்காக எழுதும் எவரும் புலமைத்துவ வரலாற்றுக்கான கருப்பொருளாக இருக்கமுடியும். ஒழுங்குமுறை சாராத ஒரு சிந்தனையாளர் தொடர்பான புலமைத்துவ வரலாற்றுக்கு, கார்லோ கின்சுபர்க் என்பவரின் ஆக்கமான "வெண்ணெய்க்கட்டியும் புழுக்களும்" (The Cheese and the Worms) என்னும் நூலில் உள்ள, 16 ஆம் நூற்றாண்டைச் சேர்ந்த இத்தாலிய ஆலை உரிமையாளர் மெனோக்கியோ பற்றிய புகழ்பெற்ற ஆய்வை சிறந்த எடுத்துக்காட்டாகக் கொள்ளலாம்.

மேற்கோள்கள்
-----------

1. ↑  Anthony Grafton, "The history of ideas: Precept and practice, 1950-2000 and beyond." *Journal of the History of Ideas* 67#1 (2006): 1-32. online
**இராஜ் பிசாரியா (Raj Bisaria)** (பிறப்பு: 1935 நவம்பர் 10) இவர் ஓர் இந்திய இயக்குனரும், தயாரிப்பாளரும், நடிகரும் மற்றும் கல்வியாளருமாவார். இவரை பிரஸ் டிரஸ்ட் ஆப் இந்தியா "வட இந்தியாவில் நவீன நாடகத்தின் தந்தை" என்று விவரித்தது.  இவர் நாடக அரங்கக் கலைகளின் பயிற்சிப் பட்டறையை நிறுவினார். 1975 ஆம் ஆண்டில் பார்தெண்டு நாடக அரங்கக் கலை அகாதமி மற்றும் 1980 இல் பார்தெண்டு நாடக அரங்கக் கலை அகாடமியின் ரெபர்டரி நிறுவனம் ஆகியவற்றையும் நிறுவினார். மேலும் இதில் நவீன கலைக் கருத்துக்களை இவர் கலந்துள்ளார்.

வாழ்க்கை
--------

ராஜ் பிசாரியா உத்தரபிரதேசத்தின் லக்கிம்பூர் கெரியில் 1935 நவம்பர் 10, அன்று மறைந்த பி.எல் பிசாரியா மற்றும் லீலவதி சிங் ஆகியோரின் மகனாகப் பிறந்தார். லக்னோவின் கொல்வின் தாலுக்தார்ஸ் கல்லூரி மற்றும் லக்னோ பல்கலைக்கழகத்தில் கல்வி கற்ற இவர், லக்னோ பல்கலைக்கழகத்தில் ஆங்கில இலக்கியத்தின் மூத்த பேராசிரியராக பணியாற்றி ஓய்வு பெற்றார். 1969இல், பிசாரியா கிரண் குச்சவானை மணந்தார்; இத்தம்பதியருக்கு ரெஜினா என்ற மகள் உள்ளார். 

நான்கு ஆண்டுகளுக்குப் பிறகு, ராஜ் பிசாரியா 1966 இல் நாடகக் கலைப் பட்டறையை நிறுவினார். இந்த முயற்சி 1962இல் உருவாக்கப்பட்ட இவரது பல்கலைக்கழக நாடகக் குழுவால் எடுக்கப்பட்டது.  நவீன நாடகத்துறையில் பணியாற்றியதற்காகவும், இந்தியாவில் நாடக வளர்ச்சிக்கு இவர் அளித்த பங்களிப்பிற்காகவும் பத்மஸ்ரீ விருது பெற்ற உத்தரபிரதேசத்தின் முதல் மனிதரானார். 

இராஜ் பிசாரியா வட இந்தியாவில் நிகழும் கலைகளின் வியத்தகு மற்றும் நிகழ்த்து கலைகள் மற்றும் அழகியல் விழிப்புணர்வு குறித்து ஒரு புதிய உணர்வைத் தூண்ட முயன்றார்.  

### நாடகப் பயிற்சி

இராஜ் பிசாரியா வெளிநாடுகளில் நடத்திய நாடகப் பயிற்சிகள் இலண்டனில் உள்ள பிரித்தானிய அமைப்பின் அழைப்பை உள்ளடக்கியது. 1969 ஆம் ஆண்டில் இங்கிலாந்துக்குச் சென்று பிரித்தன் நாடகச் சங்கத்தில் ஒரு தயாரிப்பாளராகவும், நாடக பயிற்றுவிப்பாளரும் மற்றும் தீர்ப்பளிப்பாளராகவும் பயிற்சி அளித்தார்.

மேற்கோள்கள்
-----------

1. ↑  Henry Soszynski. "Kuchaman". Members.iinet.net.au. 2015-02-18 அன்று மூலம் பரணிடப்பட்டது. 2015-02-18 அன்று பார்க்கப்பட்டது.
2. ↑  Arora, Garima. "Julius Caesar Wins Heart". *Deccan Herald*. 26 May 2015 அன்று பார்க்கப்பட்டது.
3. ↑  Kala, Mr. S.C. (5 January 1964). "An Evening With Young Actors". *The Illustrated Weekly of India*: 51.
4. ↑  Sagar, Anand (26 March 1978). "Raj Bisaria Learns To Give More Than He Gets". *The Pioneer*.
5. ↑  "Teacher - turned dramatist Bisaria gets Padamshri". *The Pioneer, Lucknow*. 30 January 1990.
6. ↑  Sagar, Anand (26 March 1978). "Raj Bisaria Learns To Give More Than He Gets". *The Pioneer, Lucknow*.

வெளி இணைப்புகள்
---------------

* பரணிடப்பட்டது 2019-05-24 at the வந்தவழி இயந்திரம்
*
அமெரிக்கக் கடற்படை நீர்மூழ்கியாளர் உருக்கிணைத்தலில் ஈடுபட்டுள்ளார்.
நீருக்கடியில் உருக்கிணைத்தல்
**மிகையழுத்த உருக்கியிணைப்பு** (*hyperbaric welding*) என்பது உயர்ந்த அழுத்தங்களில் நடத்தப்படும் உருக்கியிணைப்பு முறை. இது பொதுவாக நீருக்கடியில் நடத்தப்படும் ஒரு செயல்முறையாகும். மிகையழுத்த உருக்கியிணைப்பு பொதுவாக நீருக்கடியில் ஈரத்தன்மையுள்ள சூழலில் நடத்தப்படலாம், அல்லது நீருக்கடியில் சிறப்பாக வடிவமைக்கப்பட்ட நேரழுத்த உறையினுள்ளே "உலர்" சூழலில் நடத்தப்படலாம். பெரும்பாலும் நீருக்கடியில் உலர் சூழலில் பயன்படுத்தப்படும் போது *மிகையழுத்த உருக்கியிணைப்பு* என்றும், ஈரமான சூழலில் நடத்தப்படும் போது **நீருக்கடியில் உருக்கியிணைப்பு** (*underwater welding*) என்றும் அழைக்கப்படுகிறது. மிகையழுத்த உருக்கியிணைப்பு கப்பல்கள், கரையோர எண்ணெய்த் தளங்கள், குழாய்கள், போன்றவற்றைத் திருத்துவதற்கு பெரும்பாலும் பயன்படுத்தப்படுகிறது. உருக்கியிணைப்பதற்கு எஃகு பொதுவாகப் பயன்படுத்தப்படுகிறது.

மிகையழுத்த உருக்கியிணைப்பு 1932 ஆம் ஆண்டில் உருசிய உலோகவியல் வல்லுநர் கொன்ஸ்டன்டீன் கிரெனோவ் என்பவரால் முதன் முதலில் கண்டுபிடிக்கப்பட்டது.

மேற்கோள்கள்
-----------

1. ↑  Keats, DJ (2005). *Underwater Wet Welding - A Welder's Mate*. Speciality Welds Ltd. பக். 300. பன்னாட்டுத் தரப்புத்தக எண்:1-899293-99-X. .
2. ↑  Cary, HB and Helzer, SC (2005). *Modern Welding Technology*. Upper Saddle River, New Jersey: Pearson Education. பக். 677–681. பன்னாட்டுத் தரப்புத்தக எண்:0-13-113029-3.
**மிகைல் அலக்சான்ரோவிச் பக்கூனின்** (*Mikhail Alexandrovich Bakunin*, உருசியம்: Михаи́л Алекса́ндрович Баку́нин , 30 மே [யூ.நா. 18 மே] 1814 - 1சூலை 1876) இவர் ஒரு ருசியாவைச் சேர்ந்த ஒரு புரட்சிகர அரசின்மைவாதி. மேலும் இவர் கூட்டாளுகை அரசின்மையின் நிறுவனரும் சமூக அரசின்மை மரபின் நிறுவனர்களில் ஒருவருமாவார். ஒரு பீடும் புகழும் பெற்ற செயற்பாட்டாளராக இவர் இருந்தமையால் ஐரோப்பாவின் மிகப்பரவலாக அறியப்பட்ட கருத்தியலாளராக பக்கூனின் இருந்தார். ருசியாவிலும் ஐரோப்பாவிலும் இருந்த முற்போக்காளர்களிடம் இவருடைய கருத்தியலின் தாக்கம் நிலவியது.

பக்கூனின் பிரயாமுகினோ எனும் சிற்றூரில் பிறந்து வளர்ந்தார். அதற்குப்பிறகு , துவர் கவர்நரேட் எனும் ஊரில் மெய்யியல் படித்து பின் பிரெஞ்சு கலைக்களஞ்சிய ஆக்கங்களைப் படித்தார். இது யோஃகான் ஃவிக்டெ. அவரிலிருந்து எகலின் ஆக்கங்களுக்குள் பக்கூனின் ஆழ்ந்து சென்றார். அக்காலகட்டத்தின் செருமனிய அறிவர்கள் நடுவே மிகவும் தாக்கம் செலுத்திய சிந்தனையாளராக எகல் இருந்தார். இந்த நகர்வு எகலின்  **நடப்பில் நிலவும் எதுவும் பகுத்தறிவுக்கு உகந்தது** எனும் புகழ்பெற்ற கோட்பாட்டால் தன் ஆற்றலைக் காட்டி உள்ளார்ந்த குறைகளை மறைத்துகொண்ட எகலியனிய மெய்யியலில் பக்கூனினைத் தோய்ந்திடச் செய்தது. மாஸ்கோ பல்கலைக்கழகத்தில் மெய்யியல் அல்லது வரலாற்றுப் பேராசிரியர் ஆகும் நோக்கோடு பக்கூனின் 1840 ஆண்டில் செயின்ட் பீட்டர்ஸ்பர்க் மற்றும் பெர்லினுக்குச் சென்றார். அங்கிருந்து 1842இல் டிரட்சன் நகருக்குச் சென்றார். இறுதியில் பாரீசுக்குச் சென்று அங்கு பியர் யோகேப்பு புரூதோன் மற்றும் கார்ல் மார்க்சு ஆகியோரைச் சந்தித்தார்.

மேற்கோள்கள்
-----------

1. ↑  "Bakunin". *Random House Kernerman Webster's College Dictionary*. 2010.
2. ↑  Masters, Anthony (1974), *Bakunin, the Father of Anarchism*, Saturday Review Press, ISBN 0-8415-0295-1
**பொட்டலம்**(ஆங்கிலம்:Sachet) என்பது ஒரு நெகிழி, டின்(Tin) தகடு போன்றவற்றால் ஆன பயன்படுத்திவிட்டு தூக்கி எறியக்கூடிய ஒரு சிறு பை அல்லது பொதி ஆகும். இது பெரும்பாலும் ஒருமுறை மட்டும் பயன்படுத்தும் அளவிற்கான, *அதிகம் விற்பனையாகும் நுகர்வோர் பொருட்களான(FMCG)* சிகைகழுவி(Shampoo), ஊறுகாய், பழப்பாகு, சவக்காரத்தூள், எண்ணெய், பற்பசைகள் போன்றவற்றை அடைத்து விற்கப் பயன்படுத்தப்படுகிறது. பெரும்பாலும் இப்பொட்டலங்கள் ஏதேனும் ஒரு முனையில் அல்லது பகுதியில் கிழித்துவிட்டு பின்னர் உள்ளிருக்கும் பொருளை பிதுக்கி எடுத்து பயன்படுத்தும்படி வடிவமைக்கப்பட்டிருக்கும்.

வரலாறு மற்றும் பயன்பாடு
-----------------------

1983-ம் ஆண்டு தமிழ்நாட்டு நிறுவனமான கெவின் கேரால்(Cavin kare) முதன் முதலில் இவ்வகையான பொட்டலங்கள் அந்நிறுவனத்தின் சிகைகழுவி தயாரிப்பினை விற்பதற்காக அறிமுகப்படுத்தப்பட்டது. தற்போது உலகின் முன்னணி வணிக தயாரிப்பு நிறுவனங்களான புராக்டர் & கேம்பல், ஹிந்துஸ்தான் யுனிலிவர், ஐடிசி போன்றவையும் கூட இந்த முறையை பயன்படுத்தி தங்கள் வணிகப்பொருட்களை விற்கின்றன[].

மேற்கோள்கள்
-----------

1. ↑  "The inspiring success story of CavinKare". Rediff-India. 22 March 2007.
**ஜிஸ்மோ திட்டமானது** இணையமூடாகவும் வேறுவலையமைப்புகளூடாகவும் ஒலியழைப்புக்களை ஏற்படுத்தும் இலவசமான மென்பொருட் தொலைபேசியாகும். 

**ஜிஸ்மோ திட்டமானது** மைக்கேல் ராபட்ஸ்சனினால் ஆரம்பிக்கப் பட்டது. இதனுடன் போட்டியிடும் ஸ்கைப் போன்றல்லாமல் **ஜிஸ்மோதிட்டமானது** அழைப்புக்களைக் கையாள்வதற்குத் திறந்த மூலநிரல்களைப் பாவிக்கின்றது. ஜபர் தொழில்நுட்பத்துடன் (கூகிள் டாக் இதைப் பாவிக்கின்றது). முறைகளையும் கையாள்கின்றது. எனினும் இது தனக்கேயுரிய பதிப்புரிமையுடைய மென்பொருட் பாகங்களையும் கொண்டுள்ளது. ஜிஸ்மோ கிளையண்டானது முற்றிலும் மூடியநிரலிலேயே ஆக்கப் பட்டுள்ளது. 

எழுத்துக்களிலான அரட்டை அரங்கானது ஜபர் தொழில் நுட்பத்தில் இயங்குகின்றது. இதில் ஏதேனும் ஜபர் கிளையண்டில் (எடுத்துக் காட்டாக கெயிம்) ஊடாக உள்நுளையலாம். உள்நுளையும் போது பயனர் கணக்கானது **username**@chat.gizmoproject.com என்றவாறு அமையும். 

இது சோதனை முயற்சியாக பயனர்களிற்கு 60 நாடுகளிற்கு இலவச அழைப்பை ஏற்படுத்த உதவுகின்றது. இது பதிவு செய்யப் பட்ட பயனர் ஒருவரை பிறிதொரு பயனர் தொலைபேசிக்கு இலவச அழைப்பொன்றை ஏற்படுத்த முடியும்.

வெளியிணைப்புக்கள்
-----------------

* ஜிஸ்மோ இணையத்தளம் பரணிடப்பட்டது 2008-05-17 at the வந்தவழி இயந்திரம்
* ஜிஸ்மோ தொலைத் தொடர்பாடல் பற்றிய ஆய்வு
மிகைப்பெருக்கத்திற்கும், மிகை வளர்ச்சிக்கும் உள்ள வேறுபாட்டினை விளக்கும் விளக்கப்படம்.
**மிகை வளர்ச்சி** (Hypertrophy) என்பது, உயிரணுக்கள் தமது பருமனில் அதிகரிப்பதால் இழையங்கள் அல்லது உறுப்புக்கள் அளவில் பெரிதாவதைக் குறிக்கும். மிகை வளர்ச்சி, மிகைப்பெருக்கத்திலிருந்து வேறுபடும். மிகை வளர்ச்சியில் உயிரணுக்களின் பருமன் அதிகரிக்கும் வேளை, மிகைப்பெருக்கத்தில் உயிரணுக்களின் எண்ணிக்கை அதிகரிக்கும். கருத்தரிப்பின்போது, இயக்குநீரின் தூண்டலால் ஏற்படும் கருப்பைப் பருமன் அதிகரிப்பானது, கருப்பையகத்தில் ஏற்படும் மிகைப்பெருக்கம், மிகை வளர்ச்சி ஆகிய இரண்டினாலும் ஏற்படுவதாக இருக்கும்.

ஏதாவது நோய் காரணமாக இதயத்தசையில் ஏற்படும் அதிகரிப்பு, உடல் கட்டுதல் காரணமாக எலும்புத்தசையில் ஏற்படும் அதிகரிப்பு போன்றனவும் மிகை வளர்ச்சியினால் ஏற்படும்.

தடய அறிவியல் நோக்கில் செய்யப்பட்ட, பிணக்கூறு ஆய்வு ஒன்றில், இதயத்தசையின் தடிமனைக் காட்டும் படம்

மேற்கோள்கள்
-----------

1. ↑  Access Medicine. "Cellular Pathology". *McGraw-Hill Education*. McGraw-Hill Global Education Holdings, LLC. ஏப்ரல் 5, 2017 அன்று பார்க்கப்பட்டது.
2. ↑  Access Medicine. "Understanding Cellular Adaptations". EpoMedicine. ஏப்ரல் 5, 2017 அன்று பார்க்கப்பட்டது.
3. ↑  Otto H. Schwarz, M.D. , William D. Hawker, B.S. M.D. (November 1950). "Hyperplasia and hypertrophy of the uterine vessels during various stages of pregnancy". *American Journal of Obstetrics & Gynecology* **60** (5): 967-976. doi:http://dx.doi.org/10.1016/0002-9378(50)90502-3. .
4. ↑  "Hypertrophy". *Human Pathology*. HumPath.com. ஏப்ரல் 5, 2017 அன்று பார்க்கப்பட்டது.
**ஜியோவன்னி பாட்டிசுட்டா டோனதி (Giovanni Battista Donati)** இத்தாலிய ஒலிப்பு: [dʒoˈvanni baˈtista doˈnaːti] (16 திசம்பர் 1826, பைசா, இத்தாலி – 20செப்டம்பர் 1873, புளோரன்சு, இத்தாலி) ஓர் இத்தாலிய வானியலாளர் ஆவார்.

டோனதி பைசாவில் இருந்த பல்கலைக்கழகத்தில் பட்டம் பெற்றார். பின்னர் 1852 இல் புளோரன்சு வான்காணகத்தில் பணியில் சேர்ந்தார். இவர் 1864 இல் அதன் இயக்குநர் ஆனார்.

இவர் விண்மீன்கள், சூரியன், குறுங்கோள்கள் ஆகியவற்றின் கதிர்நிரல் ஆய்வின் முன்னோடி ஆவார். இவர் 1860 ஜூலை 18 இல் முழுச்சூரிய ஒளிமறைப்பை சுபெய்னில் உள்ள தோரேபிளான்காவில் நோக்கினார். அதே ஆண்டில் உடுக்கணக் கதிர்நிரலியல் செய்முறைகளைத் தொடங்கினார். இவர் 1862 இல் *Intorno alle strie degli spettri stellari* எனும் தனிவரைவு நூலை வெளியிட்டார். இது இயற்பியல் முறையில் விண்மீன்களை வகைபடுத்த வழிவகுத்தது.

இவர் வால்வெள்ளிகளின் கதிர்நிரலைப் பய்ன்படுத்தி அவற்றின் புறநிலை உட்கூறுகளைத் தீர்மானித்தார் குறிப்பாக, வால்வெள்ளி 1864b யின் கதிர்நிரலில் இவர் மூன்று உமிழ்வுக் கோடுகளைக் கண்டார். நான்கு ஆண்டுகள் கழித்து வில்லியம் அகின்சு அவை கரிமம் தனிமத்துக்கு உரியன என இனங்கண்டார். சூரியனை நெருங்கும்போது அதன் கதிர்நிரல் மாறுபடுவதைக் கண்டார், வெப்பத்தால் அது, சூரியனின் பட்டுத்தெறிக்கும் ஒளியை விட, தன் சொந்த ஒளியை வெளியிடுவதையுமெடுத்துக் கூறினார்: வால்வெள்ளியின் ஒரு பகுதியாவது வளிமமாக அமையவேண்டும் என்ற முடிவுக்கு வந்தார்.

இவர் 1854 முதல் 1864 வரையிலான கால இடைவெளியில் ஆறு புதிய குறுங்கோள்களைக் கண்டுபிடித்தார். இவற்றில் 1858 இல் கண்டுபிடித்த காட்சிக்கினிய C/1858 L1/வால்வெள்ளி டோனதியும் அடங்கும்.

வான்பொருள்களின் பெருஞ்சுடரொளியை ஆய்வுசெய்த இவர் இந்நிகழ்வு அண்ட வானிலையியல் எனும் தனியான துறையைச் சாரும் எனக் கூறினார். An investigation of the great aurora of February 4, 1872, led Donati to refer such phenomena to a distinct branch of science, designated by him "cosmical meteorology". என்றாலும் இக்கருப்பொருளைப் பற்றி மேலும் தொடர்ந்து ஆய்வு செய்யும் முன்பே அடுத்த ஆண்டு வியன்னா அறிவியல் மாநாட்டில் இவரைப் பீடித்த காலராவால் இறந்துவிட்டார்.

தகைமை
-----

* நிலாவில் உள்ள டோனதி குழிப்பள்ளம் இவரது பெயர் இடப்பட்டுள்ளது
* குறுங்கோள் 16682 டோனதி

மேற்கோள்கள்
-----------

விக்கிமீடியா பொதுவகத்தில்,  
 ***ஜியோவன்னி பாட்டிசுட்டா டோனதி***   
என்பதின் ஊடகங்கள் உள்ளன. 


1. 1 2  Giovanni Battista DONATI பரணிடப்பட்டது 2011-09-27 at the வந்தவழி இயந்திரம். in G. F. Tricomi, Matematici italiani del primo secolo dello stato unitario, Memorie dell'Accademia delle Scienze di Torino. Classe di Scienze fisiche matematiche e naturali, serie IV tomo I, 1962.
2. 1 2 3  Донати, Джанбатиста, Great Soviet Encyclopedia (in Russian)
3. 1 2   ஒன்று அல்லது மேற்பட்ட முந்தைய வரிகள்  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது:  "Donati, Giovanni Battista". *பிரித்தானிக்கா கலைக்களஞ்சியம்* (11th) **8**. (1911). Cambridge University Press.

வெளி இணைப்புகள்
---------------

* G. Donati @ Astrophysics Data System
* Portrait of Giovanni Battista Donati from the Lick Observatory Records Digital Archive, UC Santa Cruz Library's Digital Collections பரணிடப்பட்டது 2016-03-04 at the வந்தவழி இயந்திரம்
**கெம்மா இலாவெண்டெர்** *(Gemma Lavender)* (பிறப்பு: 13 செப்டம்பர் 1986) ஒரு பிரித்தானிய வானியலாளரும் எழுத்தாளரும் இதழியலாளரும் ஆவார். இவர் இப்போது *All About Space* இதழின் பதிப்பாசிரியராக உள்ளார். இது பெரும்பிரித்தானியா, பவுர்னேமவுத் பிரித்தானிய வெளியீட்டாளர் வெளியிடும் அறிவியல் மாத இதழாகும்.

சொந்த வாழ்க்கை
--------------

இலாவெண்டெர் கெண்டில் உள்ள சாத்தமில் பிறந்தார். பிறகு வேல்சு பெம்புரோக்சயருக்கு இளம் அகவையிலேயே இடம் மாறினார். அங்கு வைட்லாந்தில் உள்ள இசுகோல் திப்ரின் தாப் பள்ளியில் படித்தார். பின்னர் கார்திப் பல்கலைக்கழகத்தில் வானியற்பியலில் மூதியற்பியல் பட்டம் பெற்றார். இவர் இயற்பியல் நிறுவனத்தின் வானியல் இன்று இதழோடு தொடர்பில் உள்ளார். நாசாவிலும் எழுத்தாளராக பணிபுரிகிறார். இவர் 2011 இல் அரசு வானியல் கழகத்தில் ஆய்வுறுப்பினராகத் தேர்வு செய்யப்பட்டுள்ளார்.

மேற்கோள்கள்
-----------

1. ↑  Russell, Heidi Ann (2015-10-13) (in en). *Quantum Shift: Theological and Pastoral Implications of Contemporary Developments in Science*. Liturgical Press. பன்னாட்டுத் தரப்புத்தக எண்:9780814683286. .
2. ↑  "All About Space - Imagine Publishing". *www.imagine-publishing.co.uk*. 2016-05-02 அன்று மூலம் பரணிடப்பட்டது. 2016-05-01 அன்று பார்க்கப்பட்டது.
3. ↑  "Gemma Lavender (@Gemma\_Lavender) | Twitter". *twitter.com*. 2016-05-01 அன்று பார்க்கப்பட்டது.
4. ↑  "New Fellows" (in en). *Astronomy & Geophysics* **52** (6): 6.39–6.39. 2011-12-01. doi:10.1111/j.1468-4004.2011.52639\_4.x. பன்னாட்டுத் தர தொடர் எண்:1468-4004. .
**கெய்ஜி கிக்காவா** (KEIJI KIKKAWA) என்பவர் ஜப்பான் நாட்டைச் சேர்ந்த கோட்பாட்டு இயற்பியலாளர் ஆவார்.

இவர் டோக்கியோ நகரப் பல்கலைக்கழகத்தில் தன் இளமறிவியல் பட்டயத்தினை 1959 ல் பெற்றார். டோக்கியோ பல்கலைகழகத்தில் தன் ஆராய்ச்சிக்குப்பின் 1964ல் முனைவர் பட்டம் பெற்றார். அதன்பிறகு
டோக்கியோ பல்கலைக்கழகம். ரோஸெண்டர் பல்கலைக்கழகம். விஸ்கொன்சின் பல்கலைக்கழகம் போன்றவற்றில் தன் ஆராய்ச்சியை மேற்கொண்டார்.
1970 முதல் நீயூயார்க் நகர கல்லூரியிலும் 1974 ல் ஒசாக்கா பல்கலைக்கழகத்திலும் துணை பேராசிரியராகப் பணியாற்றினார். 1979 இல் ஹிரோசிமா பல்கலைக்கழகத்தில் பேராசிரியராகப் பணியாற்றினார். 1983 இல் அவர் ஒசாகா பல்கலைக்கழகத்திற்குத் திரும்பி 1993 வரை பணியாற்றினார். 2000 முதல் 2004 வரை கனகாவா பல்கலைக் கழகத்திலும் பணியாற்றினார்.

இவர் சரக் கோட்பாட்டின் முன்னோடி ஆவார். கிக்காவா 1960 களில் பான்கி சகிதா மிகுல் விராசொரா மற்றும் மிசியோ காகு ஆகிய அறிஞர்களுடன் இணைந்து பணியாற்றினார்

விருதுகள்
---------

கெய்ஜி கிக்காவா அவர்கள் 1988ல் நிஷினா நினைவுப்பரிசு பெற்றார்.

மேற்கோள்கள்
-----------

1. ↑
2. 1 2  , Japan Science and Technology Agency
3. ↑  , Nishina Memorial Foundation
கிரசென்கோ எதிர். கார்போ, 2003
கருப்பு நகர்வை செய்ய வேண்டும்

சதுரங்க விளையாட்டில் **மிகை பாரமேற்றுதல்** *(Overloading)* என்பது பாதுகாப்புப் பணியில் ஈடுபட்டுக்கொண்டிருக்கும் ஒரு சதுரங்க காய்க்கு, எதிரியானவர் மேலும் கூடுதலாக மற்றொரு பாதுகாப்பு பணியையும் சுமத்தும் உத்தியாகும். இதனால் அளிக்கப்பட்ட அதன் அசல் தற்காப்பு வேலையை கைவிட்டு விடாமலும் புதியச் சுமையை சுமக்க முடியாமலும் காயை மட்டுமல்ல ஆட்டக்காரரையும் திண்டாட வைத்து வெற்றி பெற முயற்சிப்பதே இந்த சதுரங்க உத்தியின் தத்துவமாகும். கூடுதல் சுமை உத்தி, வேலைப்பளு உத்தி என்ற பெயர்கலாலும் இதை அழைக்கலாம்.

உதாரணங்கள்
----------

2003 ஆம் ஆண்டில் கோரசு சதுரங்கப் போட்டித் தொடரில் கிராசென்கோவ் மற்றும் கார்போவ் ஆடிய முதல்சுற்று ஆட்டத்தில் மிகை பாரமேற்றல் நிகழ்வு நடந்துள்ளது. இவ்வாட்டத்தின் ஒருகட்டத்தில் படத்தில் உள்ளது போன்ற அமைப்புநிலை ஏற்பட்டது. கருப்புக் காய்களுடன் விளையாடிய கார்போவ், இப்பொழுது நகர்வை செய்யவேண்டும். வெள்ளை ஆட்டக்காரரின் f1 கட்டத்தில் நிற்கும் யானை f3 கட்டத்தில் நிற்கும் சிப்பாயை பாதுகாக்கும் பணியில் ஈடுபட்டுக் கொண்டிருக்கிறது. கார்போவ் தன்னுடைய e2 யானையை **1...Re1!** என்று நகர்த்தி f1 கட்டத்தில் பாதுகாப்புப் பணியில் உள்ள வெள்ளை யானைக்கு மிகை பாரம் ஏற்றுகிறார். ஒருவேளை வெள்ளை முதல் பணியைக் கைவிட்டு 2.Rxe1 என்று விளையாடினாலோ அல்லது 2.Rxe1 என்ற இரண்டாவது பணியைக் கைவிட்டு 2.Qc4 என வெள்ளை விளையாடினாலோ, பின்னர் கருப்பு 2...Qxf3#. என்று விளையாடி வெற்றி பெற்றுவிடும். ஒருவேளை வெள்ளை 2.Kg2, என்று நகர்த்தினால் முன்போலவே கருப்பு 2...Rxf1 3.Kxf1 Qxf3+ மற்றும் 4...Qxd5 என்று விளையாடி வெற்றி பெறுவார்.

நிசிப்பியனு எதிர் கிரி, 2010
 கருப்பின் நகர்வு 

  

இலிவியு-டையீட்டர் நிசிபியனுக்கும் அனிசு கிரிக்கும் நடைபெற்ற மற்றொரு ஆட்டத்தில் (படம் பார்க்க) கருப்பு காய்களுடன் விளையாடிய கிரி தன்னுடைய முப்பதாவது நகர்வில் 30 ...Bxh3! என்று விளையாடி g2-சிப்பாய்க்கு கூடுதல் சுமையை ஏற்படுத்துகிறார். வெள்ளை சிப்பாய் ஒரு கடமையைக் கைவிட்டு 31.gxh3 என்று நகர்த்தி விளையாடினால் 31...f3 (32.Re3 Qg5+). என்ற நகர்வுகள் மூலம் கருப்பு வெற்றி அடைந்துவிடும். 

இந்த உத்தி ரோட்லெவி மற்றும் ரூபீன்சிடெய்ன் இடையிலான போட்டியிலும் பயன்படுத்தப்பட்டுள்ளது.

மேற்கோள்கள்
-----------

1. ↑  Rensch, Daniel. ""The Online Chess Glossary for Kids and XParents"". .
2. ↑  Krasenkow vs. Karpov, 2003 Chessgames.com
3. ↑   Nisipeanu vs. Giri, 2010 Chessgames.com

மேற்கோள்கள்
-----------
**கெம்பே கவுடா பேருந்து நிலையம்** ஆனது கருநாடகம் மாநிலம், பெங்களூர் நகரில் உள்ள ஒரு பேருந்து நிலையம் ஆகும். இந்த பேருந்து நிலையம் எதிரே பெங்களூர் நகரத் தொடருந்து நிலையம் உள்ளது. இந்த பேருந்து நிலையத்திற்கு *மெஜஸ்டிக்* என மற்றொரு பெயரும் உள்ளது. இந்த பேருந்து நிலையம் பெங்களூர் நகரின் மையப்பகுதியில் உள்ளது. இந்த பேருந்து நிலையத்தில் கர்நாடக அரசுப் போக்குவரத்துக் கழகம் மற்றும் பெங்களூர் மெட்ரோ போக்குவரத்துக் கழக பேருந்துகள் மட்டுமே அனுமதிக்கப்படுகின்றனர்.

பெயர்க் காரணம்
--------------

முதல்வர் ரா. குண்டு ராவால் இந்த பேருந்து நிலையம் உருவாக்கப்பட்டது. இந்த பேருந்து நிலையத்திற்கு *மெஜஸ்டிக்* என மற்றொரு பெயரும் பிரபலமாக அறியப்படுகிறது. இந்த பேருந்து நிலையம் பெங்களூர் நகரில் முக்கிய பேருந்து நிலையங்களில் ஒன்றாகும். பெங்களூர் நகரத்தை நிறுவிய கெம்பே கவுடாவின் நினைவாக இந்தப் பேருந்து நிலையத்திற்குப் பெயர் வைக்கப்பட்டுள்ளது.

வரலாறு
------

1960களில் கெம்பே கவுடா பேருந்து நிலையம் திறக்கப்பட்டது. தர்மம்பூடி ஏரி அமைந்த இடத்தில் இந்த நிலையம் அமைந்துள்ளது. இந்த ஏரியானது 20 ஆம் நூற்றாண்டின் ஆரம்பத்தில் வறட்சியானது.

மேற்கோள்கள்
-----------

1. ↑   "கெம்பே கவுடா பேருந்து நிலைய வரலாறு".
ஆத்திரேலியாவின் மிகை மேய்ப்புக்கு உள்ளான நியூ சௌத் வேல்சு பகுதி) தரிசாகி இருக்கிறது
இசுரேல் மற்றும் எகிப்துக்கு இடையிலான எல்லைக் கோட்டின் செயற்க்கைக்கோள் புகைப்படம். இடதுபுறம் உள்ள எகிப்திய நிலம் மிகையாக மேயப்பட்டிருக்கிறது
மீண்டு வளர்வதற்கு நேரம் அளிக்கப்படாமல், தாவரங்கள் கால்நடைகளால் நீண்ட நேரங்களுக்கு மேயப்படும் போது, மிகை மேய்தலானது நடக்கிறது. செறிநிலை வேளாண்மை கடைப்பிடிக்கப்படாத போதும் கால்நடைகளை ஒழுங்காக கட்டுப்படுத்தாத போதும் மிகை மேயப்படுகிறது. மிகை மேய்ச்சலால் முதன்மை உற்பத்தி குறையும். உயிரியற் பல்வகைமை பாதிக்கப்படும். பாலைவனமாதல் நிகழ்வதற்கும் மண்ணரிப்பு ஏற்படுவதற்கும் மிகை மேய்ச்சல் காரணியாகக் கருதப்படுகிறது.

மிகைமேய்ச்சல் தற்காப்பு
-----------------------

மனிதனால் நிகழ்த்தப்படும் மிகைமேயப்பைத் தடுத்தல்மிகைமேய்ப்புக்கு உள்ளான இடத்தில் இருக்கும் ஆட்டுக் கொட்டகைஇடம்பெயர்ந்து நிலம் மேயும் காட்டெருதுக் கூட்டம்
பேண்தகு விவசாயம் புல்தரை பராமரிப்பு, கால்நடை பராமரிப்பு மற்றும் மேய்த்தல் அளவீடு உள்ளிட்டவையை அடிப்படையாகக் கொண்டது. இதைக் கடைப்பிடிப்பதின் மூலமும் நிலைகொள் வேளாண்மை பயிற்சிகளை மேற்கொள்வதும் மூலமும் மிகை மேய்ச்சலை தடுக்க முடியும்.

மிகைமேய்ப்புக்கான அறிகுறிகள்
----------------------------

ஒரு நிலம் அதிகமாக மேயப்படுகிறதா என்றறிய ஒரு சில அறிகுறிகள் உள்ளன. முக்கியமான அறிகுறி கால்நடைகளுக்கு உணவின்மை. தொடர்ச்சியான மேய்ச்சல் குட்டைப் புற்கள் வளர வழிவகுத்துவிடும். இவை இரண்டு அல்லது மூன்று அங்குலங்கள் தானிருக்கும். மிகை மேய்ப்புக்கு உள்ளாகாத பகுதிகளில் ஒரு மீட்டருக்கும் உயரமான புற்களை பார்க்க முடியும். கால்நடைகளை மேய விடும் போது, ஓரு மேய்ச்சலுக்கும் அடுத்த மேய்ச்சலுக்கும் புற்கள் வளரும் வரை இடைவெளி விடவேண்டும். இதன்மூலம் மிகைமேய்ச்சலைத் தவிர்க்கலாம்.

சூழலியல் சீர்கேடுகள்
--------------------

மிகைமேய்ச்சல் மண்ணரிப்பை அதிகரிக்கும். மண்வளத்தையும் கணிசமாக குறைக்கும். கால்நடைகள் நடத்தல் மண்ணின் இறுக்கத்தை குறைத்து விடுவதால், நிலச்சரிவு நிகழ்வதற்கும் மிகை மேய்ச்சல் ஒரு காரணியாக அமைகிறது. தாவரங்களும் மிகை மேய்ச்சலால் அதிகம் பாதிக்கப்படுகின்றன.

மேற்கோள்
--------

1. ↑  Mysterud, Atle (2006). "The concept of overgrazing and its role in management of large herbivores" (in en). *Wildlife Biology* **12** (2): 129–141. doi:10.2981/0909-6396(2006)12[129:TCOOAI]2.0.CO;2. பன்னாட்டுத் தர தொடர் எண்:0909-6396.
2. ↑  Laduke, Winona (1999). *All Our Relations: Native Struggles for Land and Life*. Cambridge, MA: South End Press. பக். 146. பன்னாட்டுத் தரப்புத்தக எண்:0896085996.. பார்த்த நாள்: 30 March 2015.
3. ↑  Duval, Clay. "Bison Conservation: Saving an Ecologically and Culturally Keystone Species" (PDF). Duke University. March 8, 2012 அன்று மூலம் (PDF) பரணிடப்பட்டது. April 13, 2015 அன்று பார்க்கப்பட்டது.
4. ↑  Savory, Allan. "How to green the world's deserts and reverse climate change". *youtube.com*. TED. 14 September 2015 அன்று பார்க்கப்பட்டது.
5. ↑  Savory, Allan. "Can sheep save the planet?". *youtube.com*. IWTOCHANNEL. 14 September 2015 அன்று பார்க்கப்பட்டது.
6. ↑  C.Michael Hogan. 2009. Overgrazing பரணிடப்பட்டது 2010-07-11 at the வந்தவழி இயந்திரம். Encyclopedia of Earth. Sidney Draggan, topic ed.; Cutler J. Cleveland, ed. National council for Science and the Environment, Washington DC

வெளி இணைப்புகள்
---------------

* Western Watersheds Project
**ஜியோர்கோஸ் ப்ரோவியஸ்** ( கிரேக்கம்: Γιώργος Προβιάς‎ ) ஒரு கிரேக்க நடனக் கலைஞரும், நடிகரும், நடன இயக்குனரும் என பன்முக திறமை கொண்டவராவார், பிரபலமான கிரேக்க நாட்டுப்புற நடனமான **சிர்தகி**யை மற்ற வகை கிரேக்க நடனங்களுக்கு சொந்தமான குறிப்பிட்ட கூறுகளைப் பயன்படுத்தி உருவாக்கியவர் இவரே.   1964 ம் வெளியான *சோர்பா என்ற கிரேக்கன்* திரைப்படத்தில் இந்த நடன வகையான சிர்தகி ஆடப்பட்டு காட்சிப்படுத்தப்பட்டது. அதுமுதல் கிரேக்க நாட்டுப்புற நிகழ்ச்சிகளில் இவ்வகை நடனம் தவறாது ஆடப்பட்டு வருகிறது. 

ஜியோர்கோஸ் ப்ரோவியாஸ், *நான் உன்னை மட்டும் விரும்புகிறேன்* (எசெனா மோனோ அகாபோ) (1970), *பொய்யர்களின் அரசன்* (1971) மற்றும் *கிரேக்கத்திலிருந்து நீல மணிகள்* (1967) ஆகிய திரைப்படங்களுக்காகவும் பரவலாக அறியப்படுகிறார்.

கலைப்படைப்புகள்
---------------

### அங்கீகாரம் அளிக்கப்பட்ட படைப்புகள்

* "அர்ஹிப்செஃப்டாரோக்கள்", 1971, நடன பயிற்சியாளராக வரவு வைக்கப்பட்டது
* "நான் உன்னை மட்டும் விரும்புகிறேன் (Εσένα μόνο αγαπώ)" பரணிடப்பட்டது 2009-08-21 at the வந்தவழி இயந்திரம் ( *நான் உன்னை மட்டும் விரும்புகிறேன்*), 1970, நடன நடனம்
* *மேகமூட்டமான எல்லைகள்*, 1968, அவரே
* "எடைரியா தவ்மடன்", 1962, நடனக் கலைஞர்

####   அங்கீகாரம் அளிக்கப்படாத படைப்புகள்

* சிர்தகி ("சோர்பாவின் நடனம்") *சோர்பா என்ற கிரேக்கன்* திரைப்படம்
* *ஞாயிற்றுக்கிழமைகளில் ஒருபோதும் இல்லை*

மேற்கோள்கள்
-----------

1. 1 2 3  "Γιώργος Προβιάς – Ο άγνωστος δημιουργός του χορού του Ζορμπά (συρτάκι)" (in கிரேக்கம்)
2. ↑  "Sirtaki. Més enllà de Zorbàs" (retrieved July 6, 2013)
3. ↑
4. ↑   பரணிடப்பட்டது 2011-10-02 at the வந்தவழி இயந்திரம் (in கிரேக்கம்)

மேலும் படிக்க
-------------

* பனோஸ் ஜெரமனேஸ், வாசிலேஸ் லூம்ப்ரினெஸ் எழுதிய *ஹெ ஸோ மௌ ஹெனா ட்ராகௌடி*
* கி ஹோசோஸ் உபர்செயிஸ் தா உபர்ச்சோ... கோஸ்டாஸ் பாலஹவுடிஸ்
**ரே பிராட்பரி** (*Ray Bradbury*, ஆகத்து 22, 1920 - சூன் 5, 2012) ஒரு அமெரிக்க ஆங்கில எழுத்தாளர். அறிபுனை, கனவுருப்புனைவு, திகில் புனைவு, மர்மப் புனைவு போன்ற பல பாணிகளில் எழுதி புகழ் பெற்றவர். 20ம் நூற்றாண்டின் ஊகப் புனைவு எழுத்தாளர்களுள் முதன்மையானவராக கருதப்படுவோரில் இவரும் ஒருவர். முதலில் காகிதக்கூழ் இதழ்களில் வெளியான பிராட்பரியின் கதைகள் பின்னர் இலக்கிய உலகில் மதிப்பு பெற்ற பதிப்பகங்களின் வாயிலாக வெளியாக தொடங்கின. அறிபுனை படைப்புகளில் ஆரம்பித்து பின்னர் பல்வேறு பாணிகளிலும் கதைகளை எழுதினார் பிராட்பரி; இவர் கவிதைகளையும் எழுதியுள்ளார். 1950களில் இவரது பல கதைகள் ஈசி காமிக்ஸ் நிறுவனத்தால் படக்கதைகளாக வெளியிடப்பட்டன.

இவர் எழுதிய பிறழ்ந்த உலகுப் (dystopia) புதினமான *பாரன்ஃகைட் 451* உலகப்புகழ் பெற்றது. இது தவிர *தி மார்ஷியன் குரோனிகிள்ஸ்*, *தி இல்லுஸ்டிரேட்டட் மேன்* ஆகியவை இவரது குறிப்பிடத்தக்க பிற படைப்புகள். இவரது புத்தகங்கள் பல திரைப்படங்களாகவும் தொலைக்காட்சித் தொடர்களாகவும் எடுக்கப்பட்டுள்ளன. பிராட்பரி தனது படைப்புகளுக்காக பல்சார் விருது, அமெரிக்க தேசிய கலைப் பதக்கம், சிறப்பு புலிட்சர் பரிசு, எம்மி விருது உடபட பல விருதுகளையும் பரிசுகளையும் பெற்றுள்ளார். அமெரிக்கை அறிபுனை மற்றும் கனவ்ருப்புனைவு எழுத்தாளர்கள் சங்கம் ஆண்டு தோறும் வழங்கும் சிறந்த திரைக்கதை ஆசிரியருக்கான விருதிற்கு "ரே பிராட்பரி விருது" என்று பெயரிட்டுள்ளது. இவரை கெளரவிக்கும் வண்ணம் ஒரு சிறுகோளுக்கு "பிராட்பரி 9666" என்று பெயரிடப்படுள்ளது.

மேற்கோள்கள்
-----------

வெளி இணைப்புகள்
---------------

* அதிகாரப்பூர்வ இணையதளம்
**மிகைல் நெகெமிவிச் தால்** (9 நவம்பர் 1936 - 28 ஜூன் 1992) ஒரு சோவியத் லாட்விய சதுரங்க வீரர் மற்றும் எட்டாவது உலகசதுரங்க சாம்பியன் ஆவார். அவர் சதுரங்க வரலாற்றின் மிகச் சிறந்த வீரர்களில் ஒருவராகவும் சதுரங்க மேதையாகவும் கருதப்படுகிறார். தால் தாக்குதல் பாணியில் ஆடி பல ஒருங்கிணைந்த சதுரங்க தந்திரங்களை பயன்படுத்தி ஆட்டக்காரர்களை வீழ்த்துவதில் பிரசித்தி பெற்றவர்.   அவரது ஆட்டம் கணிக்க முடியாத தன்மைக்காக அறியப்பட்டது. "அவருக்கான ஒவ்வொரு விளையாட்டும் ஒரு கவிதையைப் போலவே ஒப்பிலாதது மற்றும் விலைமதிப்பிலாதது "என்று கூறப்படுகிறது. மிகைலை "மிஷா" என்று பலர் சுருக்கி அழைத்தனர். அவர் **"ரீகாவின் மாயாஜாலக்காரர் "** என்ற புனைப்பெயரையும் பெற்றார். 

23 அக்டோபர் 1973இல் இருந்து 16 அக்டோபர் 1974 வரை ஒரு ஆட்டம் கூட தோற்காமல் 95 ஆட்டங்கள் விளையாடினார் (46 வெற்றிகள், 49 டிராக்கள்). இதன் மூலம், சதுரங்க வரலாற்றில் தொடர்ச்சியாக அதிக ஆட்டங்கள் தோற்காமல் விளையாடிய வீரர் என்ற சாதனையை படைத்தார். இந்த சாதனையை சீன கிராண்ட்மாஸ்டர் டிங் லிரன் பின்னர் முறியடித்தார். மேலும் தால் ஒரு சிறந்த சதுரங்க எழுத்தாளராகவும் அறியப்பட்டார்.

தால் 28 ஜூன் 1992 அன்று மாஸ்கோ, ரஷ்யாவில் இறந்தார். மிகைல் தால் நினைவு சதுரங்கப் போட்டி 2006 முதல் ஆண்டுதோறும் மாஸ்கோவில் நடைபெற்று வருகிறது.



1. ↑  Tal's gravestone has 27 June as the date of his death. All other sources consulted give 28 June, including Kasparov, Garry *My Great Predecessors, part II*, p. 382, and *The Life and Games of Mikhail Tal*, p. 6.
2. ↑  Zubok, V. M. (2011) *Zhivago's children: the last Russian intelligentsia*, Harvard University Press, ISBN 0674062329
3. ↑  Clarke, P. H. (1969) *Tal's Best Games of Chess*, Bell, ISBN 0713502045
4. ↑  Zubok, Vladislav. *Zhivago’s Children*. Harvard University Press, 2009. p. 179 ISBN 9780674033443